2. ΝΟΜΟΘΕΤ. ΔΙΑΤΑΓΜΑ της 4/16 Αυγ. 1923 Περί απαγορεύσεως εξασκήσεως εντός του Κράτους του επαγγέλματος του αρτοποιού, αρτοπώλου, αρτεργάτου κλπ., εάν δεν είναι εφωδιασμένος δια βιβλιαρίου υγείας. Άρθρ.1.-Πλην των κατά τας κειμένας διατάξεις απαιτουμένων αδειών εξασκήσεως επαγγελμάτων υγιεινής, ουδείς εφεξής δύναται να εξασκή εντός του Κράτους το επάγγελμα του αρτοποιού, αρτοπώλου, αρτεργάτου, κουλουροπώλου, στραγαλοπώλου, παγωτοπώλου, παγωτοποιού, πωλητού διαφόρων τραγημάτων, ζαχαροπλάστου, κουρέως, υπαλλήλου ξενοδοχείων ύπνου ή φαγητού ή καφενείου ή οινοπωλείου ή ζυθοπωλείου ή μαγειρείου ή παντοπωλείου ή γαλακτοπωλείου ή τυροκομείου ή εργαστηρίου οξυγάλακτος ή υπαλλήλου λουτρών, αν δεν τυγχάνη εφωδιασμένος εκ μέρους της υγειονομικής υπηρεσίας του υπουργείου Υγιεινής, Προνοίας και Αντιλήψεως δια «βιβλιαρίου υγείας», εκδιδομένου και τηρουμένου κατά τας κατωτέρω διατυπώσεις και εμφαίνοντος ότι ούτος δεν πάσχει από μεταδοτικήν τινα νόσον (φθίσιν, σύφιλιν, λέπραν, τραχώματα και εκδήλους δερματοθεραπείας). Η απαγόρευσις αύτη έχει εφαρμογήν μόνον επί των ανωτέρω επαγγελμάτων, εφ’ όσον εξασκούνται ταύτα εις πόλεις, αίτινες τυγχάνουσι πρωτεύουσαι νομών, δυναμένη να επεκταθή και επί των πρωτευουσών επαρχιών ή υποδιοικήσεων, εφ’ όσον το οικείον δημοτικόν ή κοινοτικόν συμβούλιον ήθελε ζητήσει ταύτην δια πλειοψηφίας των τριών τετάρτων των μελών αυτού. Δια Β.Δ/τος, προκαλουμένου υπό του Υπουργού Υγιεινής, Προνοίας και Αντιλήψεως δύνανται αι ανωτέρω απαγορεύσεις να επεκταθούν και επί των ιδιωτικών υπαλλήλων των οικιών (μαγείρων, θαλαμηπόλων, υπηρετών) αμφοτέρων των φύλων και τυτθών (παραμανών). Άρθρ.2.-Εντός τριών μηνών από της δημοσιεύσεως του παρόντος Ν.Δ/τος άπαντες οι υποκείμενοι εις τας απαγορεύσεις του προηγουμένου άρθρου οφείλουν να προσέλθουν παρά τω γραφείω υγειονομικού επιθεωρητού ή των παρ’ αυτού εντεταλμένων υγειονομικών οργάνων του τόπου, εν ω εξασκούσι το επάγγελμά των, εφωδιασμένοι δια πιστοποιητικού ταυτότητος του δήμου ή της κοινότητος, εις ην ανήκουσι, φέροντες επικεκολλημένην φωτογραφίαν των, και εξετασθώσι παρ’ αυτού και λάβωσι βιβλιάριον υγείας, βεβαιούν ότι δεν πάσχουσιν εν μεταδοτικής τινος νόσου των εν τω προηγουμένω άρθρω αναφερομένων. Η έκδοσις του βιβλιαρίου και η υπ’ αυτού βεβαίωσις της υγιεινής αυτών καταστάσεως επέχει τόπον αδείας εξασκήσεως του επαγγέλματός των. Σελ. 132 5.Γ.γ.2 Υγιεινή Αρτοποιείων Καθ’ έκαστον έτος από της πρώτης εξετάσεως ή της τελευταίας επιθεωρήσεως επαναλαμβάνεται αύτη δια δημοσίας προσκλήσεως των αρμοδίων υγειονομικών επιθεωρητών ή των προς τούτο εντεταλμένων, υποχρεουμένων πάντων των υποκειμένων εις τήρησιν βιβλιαρίου υγείας όπως προσέλθωσιν εντός μηνός από της προσκλήσεως και κατά τα εν τη παραγρ. α΄ του παρόντος οριζόμενα και επανεξετασθώσι περί της υγιεινής αυτών καταστάσεως, γενομένης περί τούτου μνείας εις το βιβλιάριον της υγείας. Οι ευρισκόμενοι υγιείς εξακολουθούσιν ακωλύτως την εξάσκησιν του επαγγέλματός των. Εις τας αυτάς υποχρεώσεις υπόκεινται και πάντες όσοι δια πρώτην φοράν προτίθενται να εξασκήσωσιν εν των επαγγελμάτων των κατονομαζομένων εις το πρώτον άρθρον του παρόντος Ν.Δ/τος. Η ενέργεια της διαδοχικής επιθεωρήσεως τούτων κανονίζεται, λαμβανομένου ως χρόνου ενάρξεως προς συμπλήρωσιν ετησίου χρονικού διαστήματος από της εκδόσεως του βιβλιαρίου υγείας. Ο τύπος του βιβλιαρίου υγείας, ως και πάσα άλλη λεπτομέρεια της εκδόσεως και διατηρήσεως αυτού κανονισθήσεται δια Β.Δ/τος, προτάσει του υπουργού Υγιεινής, Προνοίας και Αντιλήψεως. «Άρθρ.3.-Οι καθ’ εκάστην επιθεώρησιν ευρισκόμενοι πάσχοντες δικαιούνται, εφ’ όσον τυγχάνουσιν αποδεδειγμένως άποροι, κατά προτίμησιν εισαγωγής και νοσηλείας εις τα οικεία δημοσιοσυντήρητα καταστήματα υγιεινής ή εις μη τοιαύτα, συμφώνως προς το άρθρ. 3 του υπ’ αριθ. 1839 του 1920 νόμου περί δαπανών δια την δημοσίαν υγείαν (τ. 34). Άρθρ.4.-Η τε αρχική και αι διαδοχικαί επιθεωρήσεις εκάστου των εν τω άρθρ.1 του παρόντος Ν.Δ/τος υποκειμένων εις ταύτην, χαρτοσημαίνεται δαπάναις του επιθεωρουμένου δι’ ειδικού ενσήμου υγείας αξίας δραχμών τριών, εκδιδομένου παρά του δημοσίου και πωλουμένου παρά των δημοσίων ταμιών ως δημοσίου εσόδου. Ο τε τύπος και τα καθ’ έκαστα της εκδόσεως και πωλήσεως του ενσήμου τούτου κανονισθήσεται δια Β.Δ/τος, προτάσει των επί των Οικονομικών και Υγιεινής, Προνοίας και Αντιλήψεως υπουργών. Άρθρ.5.-Τιμωρούνται είτε κατ’ έγκλησιν είτε αυτεπαγγέλτως με φυλάκισιν το πολύ ενός μηνός και εν υποτροπή με εξάμηνον το πολύ τοιαύτην. α)Διευθυνταί τω εν τω άρθρ.1 του παρόντος επαγγελμάτων, οίτινες δέχονται και τηρούσιν εις την υπηρεσίαν των άνευ βιβλιαρίου υγείας, δεόντως επιθεωρουμένου, τους εν τω αυτώ άρθρω ιδιωτικούς υπαλλήλους και εργάτας. β)Πάντες όσοι εξασκούσι τα εν τω αυτώ άρθρω επαγγέλματα κατά παράβασιν των διατάξεων του παρόντος νόμου, και γ)Οι εν τη παραγρ. α΄ του παρόντος διευθυνταί, οίτινες κατά το μεταξύ εκάστης επιθεωρήσεως διάστημα, λαβόντες γνώσιν υπόπτου ασθενείας του υπ’ αυτούς προσωπικού δεν ανήγγειλαν τούτο αρμοδίως εις την υγειονομικήν υπηρεσίαν του υπουργείου Υγιεινής, Προνοίας και Αντιλήψεως. Με πρόστιμον ωσαύτως ή με κράτησιν τιμωρούνται οι εν τω  άρθρω 1 ιδιωτικοί υπάλληλοι και εργάται και επαγγελματίαι, εφ’ όσον δεν ήθελον προσέλθει εμπροθέσμως προς επιθεώρησιν, κατά τα εν τω άρθρ.2 οριζόμενα, του ατομικού αυτών βιβλιαρίου υγείας. ΄Αρθρ.6.-Αρμόδιοι δια την εποπτείαν της εκτελέσεως των διατάξεων του παρόντος Ν.Δ/τος εισίν οι υγειονομικοί υπάλληλοι του υπουργείου Υγιεινής, Προνοίας και Αντιλήψεως, αι αστυνομικαί αρχαί του Κράτους και οι επόπται εργασίας της οικείας διευθύνσεως του (υπουργείου Εθνικής Οικονομίας). Τα εντός ( ) διεγράφησαν, ότε αρμοδίου όντος νυν του υφυπουργείου Εργασίας δυνάμει του Β.Δ. 6/8 Νοεμ. 1935 (15.Αβ.1). Άρθρ.7.-Το παρόν Ν.Δ/μα τίθεται εν ισχύϊ εν μέρει ή εν όλω ή εις μίαν μόνον διοικητικήν περιφέρειαν δια Β.Δ/τος, προτάσει του υπουργού Υγιεινής, Προνοίας και Αντιλήψεως. Αι διατάξεις του άνω Δ/τος ετέθησαν εν ισχύϊ από 30 Ιαν. 1930 υπό του Π.Δ. 18/30 Ιαν. 1930 (κατωτ. αρ. 4). 